а)
 консултативна информация относно местоположението на центъра на циклона, посоката и скоростта на движението му, налягането в центъра и максималния срез на приземния вятър в близост до центъра на разбираем език в съкратена форма, предназначена за:
 (1)
 метеорологични служби за следене в своята зона на отговорност;
 (2)
 други КЦТЦ, чиито зони на отговорност може да бъдат засегнати;
 (3)
 световни центрове за зонални прогнози, международни банки данни OPMET и центрове, отговарящи за експлоатацията на спътникови разпределителни системи за аеронавигационното неподвижно обслужване;
 б)
 актуализирана консултативна информация, предназначена за метеорологичните служби за следене — за всеки тропичен циклон в зависимост от необходимостта, но най-малко на всеки 6 часа.
 Глава 6 — Изисквания за световния център за зонални прогнози (СЦЗП)
 MET.OR.275 Отговорности на световния център за зонални прогнози
 а)
 СЦЗП предоставя в цифрова форма:
 (1)
 глобални прогнози в грид-формат за:
 (i)
 вятъра във височина;
 (ii)
 температурата и влажността във височина;
 (iii)
 геопотенциалната височина на полетните нива;
 (iv)
 полетното ниво и температурата на тропопаузата;
 (v)
 посоката, скоростта и полетното ниво на максималния вятър;
 (vi)
 купесто-дъждовни облаци;
 (vii)
 обледяването;
 (viii)
 турбулентност;
 (2)
 глобални прогнози за значими метеорологични явления (SIGWX), включително вулканична дейност, и изхвърляне на радиоактивни материали.
 б)
 СЦЗП гарантира, че продуктите в цифрова форма на световната система за зонални прогнози се предават, като се използват комуникационни техники за двоични данни.
 ПОДЧАСТ Б — ТЕХНИЧЕСКИ ИЗИСКВАНИЯ ЗА ДОСТАВЧИЦИТЕ НА МЕТЕОРОЛОГИЧНО ОБСЛУЖВАНЕ (MET.TR)
 РАЗДЕЛ 1 — ОБЩИ ИЗИСКВАНИЯ
 MET.TR.115 Метеорологични бюлетини
 а)
 Метеорологичните бюлетини съдържат заглавие, състоящо се от:
 (1)
 идентификатор от четири букви и две цифри;
 (2)
 четирибуквен индикатор на ИКАО за местоположението, съответстващ на географското местоположение на доставчика на метеорологично обслужване, изготвящ или съставящ метеорологичния бюлетин;
 (3)
 група „дата—време“;
 (4)
 ако е необходимо, трибуквен индикатор.
 б)
 Метеорологичните бюлетини, съдържащи оперативна метеорологична информация и предавани чрез AFTN, се поместват в текстовата част на формата на съобщението AFTN.
 РАЗДЕЛ 2 — СПЕЦИФИЧНИ ИЗИСКВАНИЯ
 Глава 1 — Технически изисквания за аеронавигационните метеорологични станции
 MET.TR.200 Метеорологични сведения и друга информация
 а)
 Локалните редовни и специални сведения, както и сведенията METAR съдържат следните елементи в указаната последователност:
 (1)
 идентификатор за типа на сведението;
 (2)
 индикатор за местоположението;
 (3)
 време на наблюдението;
 (4)
 идентификатор за автоматизирано или липсващо сведение, според случая;
 (5)
 посока и скорост на приземния вятър;
 (6)
 видимост;
 (7)
 хоризонтална видимост на пистата за излитане и кацане, когато са изпълнени критериите за докладване;
 (8)
 метеорологични явления в момента на наблюдението;
 (9)
 количество на облаците, вида им — само за купесто-дъждовни и мощни купести облаци, и височина на долната им граница или вертикална видимост, ако се измерва;
 (10)
 температура на въздуха и температура на точка на оросяване;
 (11)
 QNH и, когато е приложимо, QFE — в локалните редовни и специални сведения;
 (12)
 допълнителна информация, когато е приложимо.
 б)
 В локалните редовни и специални сведения:
 (1)
 при наблюдения на приземния вятър, които се извършват на повече от едно място по дължината на пистата за излитане и кацане, се съобщават местата на тези наблюдения, за които стойностите са представителни;
 (2)
 когато се използва повече от една писта за излитане и кацане и